KƆSTƆN 7
Kitaabui nanse fala won ma yi waxati xa fe ma ?
« Sie kelima nɛ e boore xili ma, ɲamanɛe e boore gere [...]. Na fe birin findima mantɔɔrɔlie fɔlɛ nan na »
(Matiyu 24:7, 8).
« Wule falɛ gbegbe fan e yɛtɛ findima nɛ namiɲɔnmɛe ra, e mixi gbegbe ratantan. Kobiɲa gboma nɛ han mixi gbegbe xa xanunteya xinbeli »
(Matiyu 24:11, 12).
« Wo na gere fe mɛ, wo na gere nde xili mɛ, wo naxa kɔntɔfili, barima fo na fe mɔɔlie xa raba. Na xa mu findima duniɲa raɲɔnyi ra sinden »
(Maraki 13:7).
« Bɔxi fama nɛ sɛrɛnde a xungbe ra, kaamɛ nun fure sin yire wuyaxi. Fe magaaxuxie nun tɔnxuma makaabaxie fama minide kuye ma »
(Luki 21:11).
« Fe xɔrɔxɔɛe fama nɛ duniɲa lide waxati dɔnxɔɛ, barima adamadie birama e yɛtɛ waxɔnfe nan fɔxɔ ra, kɔbiri rafanma nɛ e ma, e e yɛtɛ igboma, e lama e yɛtɛ ra, e Ala rasɔtɔma, e e barimae matandima, e finsiriwaliya rabama, e mu Ala xa fe binyama, e mu kinikinima, e mu diɲɛma, e mixi mafalama, e xurutareɲa rabama, e e boore tɔɔrɔma, e mixi fanyi xɔnma, e mixi yanfama, e bogonma fee ma, e bɔɲɛ gbo, e waxɔnfe rafan e ma dangi Ala xa fe ra. A luxi nɛ alɔ e diinɛ nan nabatuma, kɔnɔ e bara e kobe raso a sɛnbɛ ra »
(Timote II 3:1-5).
dyu_Latn tso_Latn bam_Latn hau_Latn bam_Latn hau_Latn bam_Latn sna_Latn bam_Latn fon_Latn bam_Latn bem_Latn